**Tisztelt Szakgyógyszerész-jelölt!**

 Alábbiakban tájékoztatjuk a leckekönyv kitöltésével kapcsolatos tudnivalókról.

* A szakgyakorlati idő leigazolása a leckekönyv *15. oldalán* történik. (Több szakgyakorlati hely esetén az igazolásokat -ugyanazon az oldalon- egymás alá, vagy a régebbi(eket) papír alapon a leckekönyvbe tűzve kell megjeleníteni.)
* Szakgyakorlati helyként a konkrét szakgyakorlati helyet kérjük feltüntetni és nem a gazdasági társaságot, amely a képzőhelyet üzemelteti! (Ez főként gyógyszertárakra vonatkozik, kézírás helyett bélyegző használata is elfogadható.)
* A szakgyógyszerész-képzésben eltöltött idő összességében 36 hónap, melyet *2016.09.01-2019.08.31.* időszakként szíveskedjen megjelölni. (A szakmai gyakorlatukat később megkezdők a kezdési időpontban eltérhetnek, de ebben az esetben a végzési időpontot is hozzá kell igazítani.)
* Munkájának minősítését vezetője néhány szóban jellemezze, aki a következő sorban összesítő értékelésként egy érdemjegyet (1-től 5-ig történő osztályzatot, számmal és betűvel kiírva) is kell, adjon az Ön gyakorlati teljesítményére.
* A szakgyógyszerész-képzésben a gyakorlati oktatás megtörténtének, illetve sikeres teljesítésének igazolását szíveskedjen a szakgyakorlati hely vezetőjével és/vagy a szakképzést végzővel aláíratni. Ha ez a két szerepkör nem válik külön, akkor egy személy írja alá mindkét aláíró helyen a leckekönyvet. (Ez egy középen elhelyezett aláírás formájában is megvalósítható.)
* A leckekönyvet kitöltve a Semmelweis Egyetem Gyógyszerésztudományi Kar Szak- és Továbbképzési Csoporthoz (1092 Budapest, Hőgyes E. u. 7-9.) postai úton **legkésőbb** **2019.09.02-áig** kell beküldeni.
* A vizsgára bocsátó határozat megküldéséről legkésőbb a vizsga meghirdetett időpontja előtt egy hónappal a Semmelweis Egyetem Gyógyszerésztudományi Kar Szak- és Továbbképzési Csoportja gondoskodik.
* Kérjük, hogy szíveskedjen ellenőrizni a *2. oldalon* a fénykép alatti aláírás meglétét is!
* A leckekönyv *határidőn túli beérkezése*, hibás vagy hiányos kitöltése esetén a Karnak a szakvizsgára bocsátó határozatot nem áll módjában kiállítani.
* Kérdés, kérés esetén a szakkepzes@pharma.semmelweis-univ.hu, illetve a +36/1/266-8411-es telefonszámon állunk rendelkezésére.

 **A szakvizsgára sikeres felkészülést kívánunk!**

 **Szak- és Továbbképzési Csoport**